CELEX: 62019CN0543
Language: hr
Date: 2019-07-16 00:00:00
Title: predmet C-543/19: Zahtjev za prethodnu odluku koji je 16. srpnja 2019. uputio Finanzgericht Hamburg (Njemačka) — Jebsen & Jessen (GmbH & Co.) KG protiv Hauptzollamt Hamburg

30.9.2019   
            
            
               HR
            
            
               Službeni list Europske unije
            
            
               C 328/28
            
         
      Zahtjev za prethodnu odluku koji je 16. srpnja 2019. uputio Finanzgericht Hamburg (Njemačka) — Jebsen & Jessen (GmbH & Co.) KG protiv Hauptzollamt Hamburg
      (predmet C-543/19)
      (2019/C 328/31)
      Jezik postupka: njemački
      
         Sud koji je uputio zahtjev
      
      Finanzgericht Hamburg
      
         Stranke glavnog postupka
      
      
         Tužitelj: Jebsen & Jessen (GmbH & Co.) KG
      
         Tuženik: Hauptzollamt Hamburg
      
         Prethodna pitanja
      
      
                  1.
               
               
                  Je li u okolnostima glavnog postupka izuzeću od antidampinške pristojbe uvedene člankom 1. Provedbene uredbe (EU) 2015/82 (1) u skladu s člankom 2. stavkom 1. te uredbe protivno to što se u računu na temelju obveze predviđenom člankom 2. stavkom 1. točkom (b) te uredbe ne upućuje na Provedbenu odluku (EU) 2015/87 (2) navedenu u točki 9. Priloga toj uredbi, nego na Odluku 2008/899/EZ (3)?
               
            
                  2.
               
               
                  U slučaju potvrdnog odgovora na prvo pitanje: može li se račun na temelju obveze koji ispunjava uvjete iz Priloga Provedbenoj uredbi (EU) 2015/82 predočiti u okviru postupka za povrat antidampinških pristojbi, kako bi se postiglo izuzeće od antidampinške pristojbe uvedene člankom 1. te uredbe, u skladu s njezinim člankom 2. stavkom 1.?
               
            
         (1)  Provedbena uredba Komisije (EU) 2015/82 оd 21. siječnja 2015. o uvođenju konačne antidampinške pristojbe na uvoz limunske kiseline podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009 i parcijalnim privremenim revizijama u skladu s člankom 11. stavkom 3. Uredbe (EZ) br. 1225/2009 SL 2015., L 15, str. 8.
      
         (2)  Provedbena odluka Komisije (EU) 2015/87 оd 21. siječnja 2015. o prihvaćanju ponuđenog preuzimanja obveza u vezi s antidampinškim postupkom koji se odnosi na uvoz limunske kiseline podrijetlom iz Narodne Republike Kine SL 2015., L 15, str. 75.
      
         (3)  2008/899/EZ: Odluka Komisije od 2. prosinca 2008. o prihvaćanju preuzimanja obveza u vezi s antidampinškim postupkom koji se odnosi na uvoz limunske kiseline podrijetlom iz Narodne Republike Kine SL 2008., L 323, str. 62. (SL, posebno izdanje na hrvatskom jeziku, poglavlje 11., svezak 113., str. 263.)